ประกาศกระทรวงสาธารณสุข ฉบับที่ 12 (พ.ศ.2536) ออกตามความในพระราชบัญญัติเครื่องสำอาง พ.ศ.2535 เรื่อง แป้งฝุ่นโรยตัว
ประกาศกระทรวงสาธารณสุข
ประกาศกระทรวงสาธารณสุข
(ฉบับที่
๑๒) พ.ศ. ๒๕๓๖
ออกตามความในพระราชบัญญัติเครื่องสำอาง
พ.ศ. ๒๕๓๕
เรื่อง
แป้งฝุ่นโรยตัว
-----------

 อาศัยอำนาจตามความในมาตรา
๕ (๒) (๔) (๕) และมาตรา ๒๗ แห่งพระราช
บัญญัติเครื่องสำอาง พ.ศ. ๒๕๓๕
รัฐมนตรีว่าการกระทรวงสาธารณสุขออกประกาศไว้ ดังต่อไปนี้
 ข้อ
๑ ให้แป้งฝุ่นโรยตัว
เป็นเครื่องสำอางควบคุม
  ข้อ
๒ ในประกาศนี้
 "แป้งฝุ่นโรยตัว"
หมายความว่า สิ่งปรุงที่มีลักษณะเป็นผงละเอียดหรือคอลลอยด์
ของสารอินทรีย์หรืออนินทรีย์ที่ไม่ละลายน้ำ
หรือสารดังกล่าวรวมกันที่ผสมเป็นเนื้อเดียวกัน 
และไม่ระคายผิว ซึ่งอาจแต่งกลิ่นหรือสี
หรือแต่งทั้งกลิ่นและสีเพื่อใช้แก่ร่างกายหรือเพื่อเสริม
ความงาม
 ข้อ
๓
แป้งฝุ่นโรยตัวต้องมีคุณภาพมาตรฐาน ดังต่อไปนี้
 (๑) ไม่มีวัตถุห้ามใช้
ไม่มีวัตถุใดหรือสารใดที่เป็นอันตราย หรือไม่ปลอดภัย
ในการใช้ ตามที่ได้กำหนดไว้ในประกาศกระทรวงสาธารณสุข
ซึ่งออกตามความในพระราชบัญญัติ
เครื่องสำอาง พ.ศ. ๒๕๓๕ เกี่ยวกับเรื่องนั้น
 (๒) ไม่มีสารปนเปื้อน เว้นแต่
 (ก) สารหนู (arsenic) ไม่เกิน ๕
ส่วนในล้านส่วนโดยน้ำหนัก
 (ข) โซลูเบิลแบเรียม(Soluble barium)
ในรูปของแบเรียมคลอไรด์ (barium 
chloride) ไม่เกินร้อยละ ๐.๐๕ โดยน้ำหนัก
 (ค) ปรอท (mercury) ไม่เกิน ๐.๕
ส่วนในล้านส่วนโดยน้ำหนัก
 (ง) ตะกั่ว (lead) ไม่เกิน ๒๐
ส่วนในล้านส่วนโดยน้ำหนัก
 (๓) ใช้สีผสมถูกต้องหรือมีปริมาณไม่เกินกำหนด
ตามที่ได้กำหนดไว้ใน
ประกาศกระทรวงสาธารณสุข
ซึ่งออกตามความในพระราชบัญญัติเครื่องสำอาง พ.ศ. ๒๕๓๕
 (๔) มีคุณสมบัติทางจุลชีววิทยาตามมาตรฐานที่กำหนดไว้
ดังนี้
 (ก) แบคทีเรีย ยีสต์และราทั้งหมด  น้อยกว่า ๑๐๐๐ โคโลนีต่อกรัม 
(total colony count)
 (ข) ปรีซัมป์ตีฟ โคลิฟอร์ม  น้อยกว่า
๑๐ โคโลนีต่อกรัม
(presumptive coliform)
 (ค) ฟีคัส โคไล ไม่พบ
 (faecal
coli)
 (ง) สตาฟิโลคอกคุส ออเรอุส ไม่พบ
 (Staphylococcus
aureus)
 (จ) ซูโดโมนาส แอรูจิโนซา ไม่พบ
 (Pseudomonas
aeruginosa)
 (ฉ) ซาลโมเนลลา ไม่พบ
 (Salmonella
spp.)
 (ช) โคลสตริดิอุม ไม่พบ
 (Clostridium
spp.)
 คุณภาพมาตรฐานของแป้งฝุ่นโรยตัว
ต้องผ่านการตรวจสอบโดยใช้วิธีการตรวจ
แป้งฝุ่นโรยตัวทางจุลชีววิทยาที่แนบท้ายประกาศนี้
 ข้อ
๔
แป้งฝุ่นโรยตัวสำหรับเด็กต้องไม่มีกรดบอริก (boric acid) และ/หรือ
เกลือบอเรต เมนทอล (menthol ) การบูร (camphor)
หรือวัตถุที่มีชื่อเรียกอย่างอื่น แต่มีสูตร
โครงสร้างทางเคมีอย่างเดียวกันกับวัตถุที่ระบุนี้
และต้องไม่มีสปอร์กูดขน (Lycopodium 
clavatum)
 ข้อ
๕ แป้งฝุ่นโรยตัว
ถ้ามีส่วนผสมของกรดบอริก (boric acid) หรือโซเดียม
บอเรต (Sodium borate) ต้องใช้ในอัตราส่วนไม่เกินร้อยละ ๓.๐
โดยน้ำหนักและถ้ามีส่วนผสม
ของเมนทอล (menthol) ต้องใช้ในอัตราส่วนไม่เกินร้อยละ ๑.๐
โดยน้ำหนักและ/หรือการบูร 
(camphor) ต้องใช้ในอัตราส่วนไม่เกินร้อยละ ๑.๕ โดยน้ำหนัก
 ข้อ
๖ ให้ถือว่าข้อ ๓ (๑) หรือ (๒)
และข้อ ๔ เป็นการกำหนดวัตถุที่ห้ามใช้
เป็นส่วนผสมในการผลิตเครื่องสำอางตามมาตรา ๕ (๔)
และให้ถือว่าข้อ ๓ (๓) เป็นการกำหนด
วัตถุที่อาจใช้เป็นส่วนผสมในการผลิตเครื่องสำอางตามมาตรา ๕
(๕) และให้ถือว่าข้อ ๓ (๔) และ
ข้อ ๕
เป็นการกำหนดวิธีการผลิตและปริมาณของส่วนประกอบสำคัญของเครื่องสำอางควบคุม 
ตามมาตรา ๒๗ แห่งพระราชบัญญัติเครื่องสำอาง พ.ศ. ๒๕๓๕
 ประกาศฉบับนี้ให้ใช้บังคับเมื่อพ้นกำหนดเก้าสิบวันนับแต่วันถัดจากวันประกาศ
ในราชกิจจานุเบกษาเป็นต้นไป

 ประกาศ
ณ วันที่ ๑๖ ธันวาคม ๒๕๓๖
  อาทิตย์
อุไรรัตน์
 รัฐมนตรีว่าการกระทรวงสาธารณสุข

[ดูข้อมูลจากภาพกฎหมาย]

[รก.๒๕๓๗/พ๑๑ง/๑๖/๑๘ กุมภาพันธ์ ๒๕๓๗]